Daar het onlangs van verskeie kante uit die kerkverband vrae gekom oor die engele. Een so ’n vraag kom van ’n lidmaat wat in die pediatriese eenheid van ’n hospitaal werk. Sy het by ouers van ’n sterwende kind die opvatting gehoor (wat inderdaad by baie mense bestaan) dat hulle kind ’n engel word wanneer hy/sy sterf. So ’n opvatting gaan uit van die gedagte dat die engele hoër is as die mens. Dit is ook ’n ontkenning van ’n liggaamlike bestaan in die hiernamaals.
Aan die ander kant is daar al hoe meer mense wat die bestaan van engele ontken of verwerp, soos ons dit reeds in die Bybelse tyd by die Sadduseërs vind (vgl. Hand. 23:8). ’n Bekende teoloog, Rudolph Bultmann, het al in 1960 verklaar dat dit onmoontlik geword het om aan wonderwerke en ’n geesteswêreld (engele) te glo in ’n wêreld wat deur wetenskap en tegnologie beheers word.
Die afgelope jaar of drie het die finalejaarstudente aan die Teologiese Skool Potchefstroom by meer as een geleentheid die vraag aan die orde gestel of ’n predikant ook ’n ander “bediening” sou kon vervul. Die gedagte wat daarin uitdrukking vind, is dat iemand as ’n predikant aan ’n gemeente verbind word, maar die een of ander bedieningswerk buite die gemeente verrig.
Is ons as mense in diens van die wêreld, of is die wêreld in diens van die mens? Of anders gestel: Is die skepping vir die mens gemaak, of die mens vir die skepping? Hierdie vraag is belangriker as wat dit op die oog af klink, want dit raak fundamenteel hoe mense alles om hulle sien en ook ekologiese sake benader. Hierdie vraag het egter ook ’n fout in, naamlik dat dit veronderstel dat dit die enigste twee keuses is, asof mens en wêreld nie saam in diens kan wees van die Een wat hulle geskep en bedoel het nie.
Bewustheid van en besorgdheid oor die “ekologiese krisis” het ongelukkig eers laat ook in Christelike kringe begin opslae maak. Dit is eintlik verbasend, want die lewegewende evangelie bied ’n verrassende perspektief op die probleem: Dit gaan in die eerste plek oor verhoudings! – en “verhoudings” is iets waarmee heelwat denkers in die filosofie en teologie hulle deesdae besig hou.
“Verder het God gesê: Let op! Ek gee aan julle al die plante wat saad gee op die hele aarde; ook al die bome wat vrugte dra en saad gee. Dit sal julle kos wees” (Gen. 1:29). “… en dit was baie goed” (:31). Die wyse waarmee God die mens op aarde aan die lewe sou hou, was deur Hom vasgestel en was baie goed. Daarop kan dus nie verbeter word nie.
Die Bybel, die Woord van God, word die swaard van die Gees genoem. Dit bring die uitverkorenes tot bekering en dit verdoem die ongelowiges tot die ewige dood. Die gelowiges, die dissipels, sluit die Woord van God vir die wêreld oop deur dit te verkondig. Hulle verkondig die evangelie van die vergifnis van sonde oor die hele aarde. Dit is die groot ste verantwoordelikheid wat daar is.